ശ്രീകൃഷ്ണജയന്തി ആഘോഷിച്ചു പാലാ: മീനച്ചില് താലൂക്കിലെ 170 ഓളം കേന്ദ്രങ്ങളില് വിവിധ പരിപാടികളോടെ ശ്രീകൃഷ്ണ ജയന്തി ആഘോഷിച്ചു. കൃഷ്ണപ്പൂക്കളം, കണ്ണനൂട്ട്, ഉറിയടി, ഗോപികാനൃത്തം, ഉറിയടി, ഭജന, പ്രസാദവിതരണം,ശോഭായാത്ര, വിവിധ ദൃശ്യാവിഷ്കാരങ്ങള്, ഗോപൂജ, വൃക്ഷ പൂജ, നദീവന്ദനം എന്നിവ നടന്നു.ഓണ്ലൈനായി സാംസ്കാരിക സമ്മേളനം, നൃത്താവിഷ്കാരം എന്നിവയും നടന്നു. കോവിഡ് മാനദണ്ഡം പാലിച്ച് സമീപത്തുള്ള വീടുകളിലെ കൂട്ടികള് കൃഷ്ണ, ഗോപികാവേഷങ്ങള് സഹിതം കുടുംബശോഭായാത്രയായി വീട്ടുമുറ്റത്ത് ഒത്തുചേര്ന്നു. കെട്ടിടം തകര്ന്നു വീണുരാമപുരം: പള്ളിയുടെ മുന്വശത്ത് ഉണ്ടായിരുന്ന പഴയപള്ളി കെട്ടിടത്തിന്റെ ഒരു ഭാഗം തകര്ന്നു വീണു. കാലപ്പഴക്കത്താലാണ് കെട്ടിടം തകര്ന്നത്. പുതിയ പള്ളിയില് കല്യാണം നടക്കുന്ന സമയത്ത് ആളുകള് വെയില് കൊള്ളാതെ പഴയ കെട്ടിടത്തിന്റെ സൈഡിലാണ് നിന്നിരുന്നത്. എന്നാല് അപകടം നടക്കുന്ന സമയത്ത് ആരുംതന്നെ അവിടെ ഇല്ലാത്തതിനാല് വന് ദുരന്തം ഒഴിവായതായി വികാരി റവ. ഡോ. ജോര്ജ് വര്ഗീസ് ഞാറക്കുന്നേല് പറഞ്ഞു. ഇന്നലെ ഉച്ചയ്ക്ക് ഒന്നിനാണ് അപകടമുണ്ടായത്.